**TERMENI DE REFERINȚĂ**

**cu privire la serviciile de consultanță pentru realizarea unui *Protocol general de validare/verificare a metodelor de analiză utilizate în laboratoarele de calitatea apei în afara domeniilor de aplicare*, așa cum sunt ele definite în standardele de metodă utilizate**

1. **CONTEXT**

România a primit un împrumut de la Banca Internațională pentru Reconstrucție și Dezvoltare (IBRD) pentru a sprijini implementarea Proiectului „Controlul Integrat al Poluării cu Nutrienţi-Finanțare Adițională” (CIPN-AF) (Proiectul).

În cadrul Finanţării Adiţionale sunt menţinute obiectivele şi structura Proiectului „Controlul Integrat al Poluării cu Nutrienţi”, cu unele modificări care reflectă realitatea curentă şi lecţiile învăţate în cadrul proiectului iniţial. Finanţarea Adiţională finanțează lucrări, bunuri, servicii şi costuri de operare şi are patru componente: (i) Componenta 1: Investiţii la Nivelul Comunităţilor Locale pentru Reducerea Poluării cu Nutrienţi ; (ii) Componenta 2: Sprijin pentru Întărirea şi Creşterea Capacităţii Instituţionale; (iii) Componenta 3: Conştientizare Publică şi Sprijin pentru informare; (iv) Componenta 4: Management de Proiect.

Obiectivul general de dezvoltare al Proiectului în cadrul Finanţării Adiţionale este de a sprijini Guvernul României în îndeplinirea cerinţelor Directivei Nitraţi a UE la nivel naţional.

Data de închidere a finanțării suplimentare a proiectului INPC a fost prelungită până la 31 decembrie 2023.

Prin derularea prezentelor servicii, Ministerul Mediului, Apelor și Pădurilor (MMAP), prin Unitatea de Management al Proiectului (denumită în continuare UMP) responsabilă pentru implementarea Proiectului ”Controlul Integrat al Poluării cu Nutrienți”, dorește contractarea de servicii de consultanță specializate ale unui Consultant Individual - Specialist care să realizeze un *Protocol general de validare/verificare a metodelor de analiză utilizate în laboratoarele de calitatea apei în afara domeniilor de aplicare.*

1. **SCOPUL SERVICIILOR**

Scopul serviciilor de consultanță este consolidarea instituțională și dezvoltarea capacității Administrației Națională ”Apele Române” (ANAR) de monitorizare și raportare în conformitate cu Directiva Nitrați și Directiva Cadru Apă prin îmbunătățirea protocoalelor de validare/verificare a metodelor de analiză.

Astfel, activitatea va contribui la îndeplinirea criteriilor de performanță impuse prin *Directiva 2009/90/EC de stabilire, în temeiul, Directivei 2000/60/CE a Parlamentului European și a Consiliului, a specificațiilor tehnice pentru analiza chimică și monitorizarea stării apelor*, respectiv la îmbunătățirea metodelor de analiză.

1. **DESCRIEREA SERVICIILOR**

Consultantul va:

* Analiza și identifica nevoile specifice ale ANAR;
* Elabora proiectul de *Protocol general de validare/verificare a metodelor de analiză utilizate în laboratoarele de calitatea apei în afara domeniilor de aplicare standardizate, așa cum sunt ele definite în standardele de metodă utilizate*, atât din punct de vedere al domeniului de lucru definit ca și interval de determinare cât și pentru realizarea determinărilor pe alte tipuri de matrici decât cele indicate de standardul de metodă. Protocolul elaborat în vederea aplicării unitare în cadrul LCA ale ANAR va respecta cerințele cap. 7.2 al SR EN ISO 17025:2018 Cerințe generale pentru competența laboratoarelor de încercări și va detalia următoarele principale componente și va detalia cel puțin următoarele aspecte:
  + 1. *Identificarea unor situații particulare care pot apărea în cadrul tematicii protocolului*
    2. *Identificarea componentelor protocolului de validare și detalierea modului de abordare pentru fiecare dintre ele, pentru următoarele principiile analitice: volumetrie, spectrometrie de absorbție moleculară, spectrometrie de absorbție atomică, lichid-cromatografie*
    3. *Exemplificarea practică pentru cel puțin un indicator din fiecare principiu analitic. Datele primare vor fi furnizate de reprezentanții ANAR la solicitarea ofertantului. (de ex. Metode volumetrice - Determinarea agenților de suprafață anionici, Determinarea conținutului de azotați in apele uzate etc .)*
    4. *Realizarea unei aplicații excel care să includă aspectele detaliate la punctul 2.*
* Înainta proiectul de Protocol spre consultare reprezentanților ANAR;
* Consolida Protocolul în baza observațiilor primite de la ANAR, îl va testa, valida și finaliza împreună cu reprezentanții ANAR.

Logistica necesară redactării Protocolul va fi asigurată de către Consultant.

1. **DURATA SERVICIILOR**

Durata contractului este până la 31 decembrie 2023 (data de închidere a proiectului INPCP-AF) sau orice altă perioadă convenită de comun acord de către părți. Prestarea serviciilor de către Consultant se estimează să înceapă în termen de maximum două săptămâni de la semnarea contractului, iar contribuția totală este estimată la 25 zile lucrătoare.

1. **CERINȚE DE RAPORTARE**

Consultantul va furniza un raport care să includă o descriere și documentare a serviciilor prestate, la care va anexa livrabilul: *Protocolul general de validare/verificare a metodelor de analiză utilizate în laboratoarele de calitatea apei în afara domeniilor de aplicare, așa cum sunt ele definite în standardele de metodă utilizate* *(varianta finală).*

Raportul și anexele acestuia vor fi redactate și predate Clientului, în limba română (în două exemplare), în variantă letrică și electronică.

Factura aferentă serviciilor se va emite după aprobarea Raportului de către Comisia de recepție.

1. **PROFILUL CONSULTANTULUI ȘI CERINȚE CALIFICARE EXPERȚI**

Studiile necesare sunt studii superioare într-una din următoarele specializări: biologie, chimie, inginerie chimică sau protecția mediului.

Experiență generală legată de activitatea în laborator (de mediu) trebuie să fie de cel puțin opt ani.

Consultantul trebuie să dețină o experiență teoretică și practică în domeniul în care se cere furnizarea serviciilor de consultanță (asigurarea calității/validitătii în laboratoare) de minimum 5 ani.

Experiență Specifică în pregătirea de cursuri și instruiri în domeniul de prelucrare statistica a datelor (care poate fi susținută de recomandări sau feed-back privind astfel de servicii anterioare).

1. **ARANJAMENTE INSTITUȚIONALE**

Consultantul îşi va desfășura activitatea în strânsă colaborare cu specialiştii ANAR în vederea asigurării unei implementări adecvate a activităților.

Toate activitățile și costurile legate de elaborarea Protocolului, inclusiv cele de tip rambursabile, sunt asigurate de către Consultant și incluse în rata zilnică în baza căreia se calculează remunerația datorată Consultantului (niciun alt cost nu poate fi invocat / solicitat la plată).

Consultantul va înainta documentele de lucru reprezentanților ANAR. Raportul final va fi înaintat Coordonatorului contractului desemnat din partea UMP-CIPN, pentru analiză şi aprobare de către comisia de recepție nominalizată de Client în acest sens. Comisia de recepție nominalizată de către Client va întocmi procesul verbal de recepție cantitativă și calitativă pentru serviciile furnizate, în termen de 10 zile de la depunerea ultimei versiuni a Raportului agreat cu Consultantul.

Aprobarea raportului de către comisia de recepție nominalizată de Client constituie baza efectuării plăților către Consultant.

Consultantul nu va comunica în nici un moment niciunei persoane sau entități informații confidențiale dobândite în cursul perioadei de prestare a serviciilor.

Toate documentele întocmite de Consultant pe parcursul perioadei de prestare a serviciilor devin proprietatea absolută a Clientului. Consultantul are obligația de a preda către UMP-CIPN toate aceste documente nu mai târziu de data terminării sau expirării contractului de consultanță.

În cazul în care consultantul este o persoană autorizată în temeiul Legii nr. 300/2004 privind autorizarea persoanelor fizice și a asociațiilor familiale care desfășoară activități economice în mod independent, pe parcursul derulării contractului nu va exista nicio relație de dependență a Consultantului față de Client, din perspectiva și așa cum este definită în Codul Fiscal, după cum urmează:

- între Consultant și Client nu va exista o relație de subordonare;

- activitățile se vor desfășura la sediul Consultantului, la sediul ANAR sau în locurile alese de Consultant, cu acordul Clientului;

Clientul va furniza acces la toate informațiile și documentele relevante precum și la datele de contact ale părților interesate pentru a facilita implementarea activităților Consultantului în cadrul contractului și echipamente de birou pentru a îndeplini sarcinile incluse în acești Termeni de referință.